Hankija: Saue Vallavalitsus (registrikood 77000430)

Hanke nimetus: „AED-seadme komplektide ost ja paigaldus“

Hankemenetluse liik: väikehange

**Lisa 1 -** **Tehniline kirjeldus**

AED-seadmete ja seinakappide paigaldamine Saue valla territooriumil asuvatesse hoonetesse ning AED-seadme kasutuskoolitust õppemasinal iga hoone personalile eraldi.

AED-seadme komplekti tehnilise kirjelduse iga nõuet, palume lugeda täiendatuks märkega „või sellega samaväärne“.

**Nõuded AED-seadme (edaspidi seade) komplektile:**

1. Seade lülitub käima esikaane avamisel;
2. Seadmel sisse-ehitatud elustamise hääljuhised eesti keeles ja südamemassaaži metronoom (seade loeb südamemassaaži õiget rütmi ja juhendab elustamistegevust eesti keeles);
3. Seadmel kasutust abistava markeeringuga elektroodid, patsiendi kehale kleepimise lihtsustamiseks;
4. Seadmel laste-režiimile ümberlülituse nupp, et ei peaks seadmel elektroode vahetama;
5. Seadmel EKG analüüsi algoritm, mis võimaldab konstantset EKG analüüsi ka südamemassaaži ajal ning kiirendab elektrišoki edastamise võimekust;
6. EKG analüüsile, defibrilleeritava südamerütmi tuvastamisele ja elektrišoki laadimisele kuluv aeg kokku kuni 8 sekundit;
7. Seade teostab autonoomselt igapäevased sisemised kontrolltestid, vea või tõrke korral annab märku indikaatortulukese ja alarmiga;
8. Seade salvestab elustamisprotsessi informatsiooni ja EKG lainekuju sisemällu, mida on võimalik hilisemaks uuringuks juhtmevabalt arvutisse edastada;
9. Seade peab ära tundma, kas abistatavale isikule on paigaldatud südamestimulaator ja toimima vastavalt sellele;
10. Seade ei anna elektrišokki töötava südamega inimesele;
11. Seadme kaal koos aku ja elektroodidega kuni 2,7 kg;
12. Tolmu- ja veekindlusklass: IP55;
13. Seade sisaldab vahetatavat akut (seisuaeg 4 aastat), elektroode ja eestikeelset kasutusjuhist;
14. Seadme komplekt sisaldab seadmele sobivalt toodetud ning läbipaistva avatava esiküljega seinale paigaldatavat seadme kappi;
15. Seade ja seadme seinakapp võimaldavad teostada indikaatortulukese ning elektroodide kontrolli seadet seinakapist eemaldamata;
16. Seadme kapp on seadme märgistusega ja kapi avamise alarmiga;
17. Seadme komplekt sisaldab lisatarvikuid: kandevutlar tarvikutele, elustamismask, käärid, raseerija, kummikindad, puhastuslapid, termotekk, jäätmekott meditsiinilistele jäätmetele.
18. Seadme lisatarvikute komplekt (kirjeldatud punktis 17) peab mahtuma seadme juurde seinakappi;
19. AED-seadme komplekt peab olema uus ja varasemalt kasutamata.

**Nõuded garantiile:**

1. seadme garantii vähemalt 2 aastat,
2. elektroodide seisugarantii vähemalt 4 aastat,
3. aku seisugarantii vähemalt 4 aastat.